Enok Osnes

Enok Osnes (født 5. november 1881 i Vanylven, Sunnmøre, død 17. desember 1954) var en norsk misjonær og rektor. Han var i 20 år misjonær i Kina for Det norske lutherske Kinamissionsforbund (nå Norsk Luthersk Misjonssamband).

Osnes studerte ved lærerskolen i Volda fra 1901 og han fikk examen artium i 1914. Han hadde et års studieopphold i Skottland. I 1904 kom han til Kina, der han særlig var knyttet til skolearbeidet i Laohokow. Han var tilsynsmann i tre år. 

I 1924 kom Osnes tilbake til Norge, og var fra 1925 styrer for Kinaforbundets skole på Fjellhaug. Han ble senere skolens rektor. Som rektor gav han tillatelse for bruk av skolens stensilmaskin til to skoleelever som under okkupasjonen under den andre verdenskrig utga en illegal avis.

Osnes var i flere år formann i Norsk misjonsråd.

Enok var gift med Gyda Osnes (født Berg) (1884–1942). Det er opprettet et minnelegat etter Gyda og Enok Osnes av Fjellhaug utdanningssenter. Legatet blir blant annet utdelt til lærere og elever med særlige økonomiske problem.

Referanser

Litteratur 
 Det Norske Lutherske Kinamisjonsforbund: Misjonærer 1891-1941 Det Norske Lutherske Kinamisjonsforbund Forbund

Eksterne lenker 
 De Digitale samlinger ved Universitetsbiblioteket i Bergen

Norske misjonærer i Kina
Misjonærer tilknyttet Norsk Luthersk Misjonssamband
Personer fra Vanylven kommune